Source: https://www.slov-lex.sk/static/SK/ZZ/1998/319/19981023.print.html
Timestamp: 2020-04-02 21:26:58+00:00
Document Index: 10705616

Matched Legal Cases: ['súd ', 'čl. 125', '§ 83', 'čl. 6', 'čl. 11', 'čl. 1', 'čl. 12', 'čl. 13', 'čl. 46', 'čl. 19', 'čl. 152', '§ 83', 'čl. 6', 'čl. 1', '§ 83', 'čl. 46', 'čl. 1', 'čl. 12', 'čl. 13', '§ 83']

319/1998 Z. z.
Časová verzia predpisu účinná od 23.10.1998
z 15. októbra 1998
Ústavný súd Slovenskej republiky v pléne zloženom z predsedu JUDr. Milana Čiča a zo sudcov JUDr. Júliusa Černáka, JUDr. Ľubomíra Dobríka, JUDr. Jána Drgonca, JUDr. Jána Klučku, JUDr. Viery Mrázovej, JUDr. Richarda Rapanta a JUDr. Tibora Šafárika na verejnom zasadnutí 22. septembra 1998 prerokoval návrh generálneho prokurátora Slovenskej republiky na začatie konania podľa čl. 125 písm. a) a c) Ústavy Slovenskej republiky o vyslovenie nesúladu ustanovenia § 83 ods. 1 zákona Slovenskej národnej rady č. 372/1990 Zb. o priestupkoch s čl. 6 ods. 1 Dohovoru o ochrane ľudských práv a základných slobôd v znení protokolov č. 3, 5 a 8 uverejneného pod č. 209/1992 Zb. v spojení s čl. 11, čl. 1, čl. 12 ods. 1, čl. 13 ods. 3, čl. 46 ods. 2 v spojení s čl. 19 ods. 1 a 2 a čl. 152 ods. 4 Ústavy Slovenskej republiky a takto
Ustanovenie § 83 ods. 1 zákona Slovenskej národnej rady č. 372/1990 Zb. o priestupkoch v časti „vyššia ako 2 000 Sk“, v časti „na čas dlhší ako šesť mesiacov“ a v časti „ktorej hodnota presahuje 2 000 Sk“ nie je v súlade s čl. 6 ods. 1 Dohovoru o ochrane ľudských práv a základných slobôd v znení protokolov č. 3, 5 a 8 uverejneného pod č. 209/1992 Zb. v spojení s čl. 1 Ústavy Slovenskej republiky.
Ustanovenie § 83 ods. 1 zákona Slovenskej národnej rady č. 372/1990 Zb. o priestupkoch v časti „vyššia ako 2 000 Sk“, v časti „na čas dlhší ako šesť mesiacov“ a v časti „ktorej hodnota presahuje 2 000 Sk“ nie je v súlade s čl. 46 ods. 2 v spojení s čl. 1, čl. 12 ods. 1 a s čl. 13 ods. 3 Ústavy Slovenskej republiky.
Dňom vyhlásenia tohto nálezu v Zbierke zákonov Slovenskej republiky ustanovenie § 83 ods. 1 zákona Slovenskej národnej rady č. 372/1990 Zb. o priestupkoch stráca účinnosť. Ak Národná rada Slovenskej republiky neuvedie citované ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.